18 
Forfatteren modtog dens Æg fra Mols og fandt selv den 
Ide Mai 1852 12 Par ynglende i Nordre Skov ved Nysted, 
alle i forladte Storkereder, hvis oprindelige Beboere vare 
blevne fordrevne efter morderiske Kampe. Kandidat Dahl 
i Roeskilde angiver den som ynglende ved Skjoldnæsholm 
her i Sjælland samt ved Korselitze paa Falster. 
Paa sidstnævnte Sted fandt Melchior i April 1824, 5 
Reder med 2 å 3 Æg i hver. Ifølge hans efterladte No- 
titser traf han den hyppigt ynglende i Skoven ved Knuds- 
hoved”). I Prof. Reinhardts «Ornithologiske Smaanotitser til 
Landets Fauna» (Vidensk. Meddelelser fra d. nåaturh. Foren. 
1863), hedder det, at nuværende Prof. Steenstrup d. 12te Juni 
1834 i Nærheden af Hillerslev i Thyland havde faaet en Flod- 
ørn, skudt paa Reden, som var bygget inde imellem Rørene 
ved Bredden af en lille Sø, og at Archivarius Winther har 
fundet denne Fugls Rede ved Furesøen, dybt inde imellem 
Sivene og Rørene langs Bredden, opbygget som en Tue, 
paa hvis Top den egenlige Rede befandt sig. Rigtigheden 
af disse Angivelser kan selvfølgelig ikke benægtes, men det 
ligger dog ikke fjernt at antage Muligheden af en Forvexling 
med Circus aeruginosus, der som bekjendt yngler baade ved 
Søerne i Thyland og ved Furesøen. At Fuglen, som Prof. 
Steenstrup erholdt, var en Pandion, kan naturligvis ikke be- 
tvivles, men der haves ingen Sikkerhed for, at den omtalte 
Rede virkelig tilhørte den. Endnu tvivlsommere synes Rig- 
tigheden af den anden Angivelse at være, thi det er van- 
skeligt at forstaae, at Flodørnen skulde vælge en Lokalitet 
som den anførte i en Egn, hvor der er fuldt op af Træer. 
Det er imidlertid bekjendt, at man undertiden træffer saa- 
danne Anomalier med Hensyn til Fuglenes Redebygning 
”) Anm. I Tillæget til 1ste Udgave af nærværende Arbeide angives, 
al Flodørnen for længere Tid siden hvert Aar havde sin Rede paa 
en lille Holm i Kobberdammen ved Kronborg Geværfabrik. I den 
nævnte Dam findes imidlertid ingen Holm; muligvis beroer Ån- 
givelsen påa en Forvexling med Bondedammen. 
